Diari Oficial de la Generalitat Valenciana


Sumari del DOGV 3241, del 13-05-1998 (1998/3584)

ORDRE de 30 d'abril de 1998, de la Conselleria de Cultura, Educació i Ciència, per la qual es convoquen ajudes per a les organitzacions sindicals de personal docent no universitari que tenen implantació a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3241

Data del DOGV
:   13-05-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/3584


Data del document
:   30-04-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 30 d'abril de 1998, de la Conselleria de Cultura, Educació i Ciència, per la qual es convoquen ajudes per a les organitzacions sindicals de personal docent no universitari que tenen implantació a la Comunitat Valenciana. [1998/X3584]
  
La Llei Orgànica 5/1982, d'1 de juliol, d'Estatut d'Autonomia de la Comunitat Valenciana, en l'article 2, expressa el compromís de la Generalitat Valenciana de postular la participació dels valencians en la vida política, econòmica, cultural i social, així com el deure de promoure les condicions perquè la llibertat i la igualtat de l'individu i dels grups en què s'integra siguen reals i efectives.
  
La Llei Orgànica 11/1985, de 2 d'agost, de Llibertat Sindical, regula el dret constitucional a la lliure sindicació de tots els treballadors.
  
Segons la mencionada llei, la Conselleria de Cultura, Educació i Ciència, a fi de possibilitar i promoure l'exercici de l'acció sindical de les organitzacions sindicals del personal docent dels centres docents no universitaris de la Comunitat Valenciana, convoca ajudes per a fomentar la tasca d'aqueixes organitzacions.
  
Per això, i segons l'article 35 de la Llei 5/1983, de 30 de desembre, de Govern Valencià,
  
ORDENE
  
Primer
  
1. Es convoquen ajudes econòmiques per a fomentar la celebració d'activitats d'interès educatiu pels sindicats de l'ensenyament de la Comunitat Valenciana, durant l'exercici de 1998 fins la data de presentació de justificants de despeses.
  
2. S'aproven les bases per què es regirà aquesta convocatòria, incloses com a annex I.
  
Segon.
  
L'import global màxim destinat a les ajudes és de deu milions de pessetes (92.332.077 PTA), que s'abonaran a càrrec de la línia de subvenció 402/000/98, de l'aplicació pressupostària 95.48.472.77, de l'exercici econòmic de 1998.
  
DISPOSICIONS FINALS
  
Primera
  
Es delega en el sotssecretari de Cultura, Educació i Ciència la facultat de concedir les ajudes i se l'autoritza perquè, en l'àmbit de les seues competències, dicte les resolucions que estime necessàries per a dur a efecte el que disposa aquesta ordre.
  
Segona
  
Contra aquesta ordre, que posa fi a la via administrativa, es podrà interposar, després de la comunicació a la Conselleria de Cultura Educació i Ciència, un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació en el Diari Oficial de la Generalitat Valenciana, conforme al que disposen l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 57 i 58 de la Llei de la Jurisdicció Contenciosa Administrativa.
  
Tercera
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 30 d'abril de 1998
  
El conseller de Cultura, Educació i Ciència,
  
FRANCISCO E. CAMPS ORTIZ
  
Annex I
  
Bases de la convocatòria d'ajudes per a les organitzacions sindicals de personal docent no universitari.
  
Primera. Objecte de les ajudes
  
Les ajudes econòmiques es dirigeixen a subvencionar la realització de les activitats d'interès educatiu, se subvencionen les activitats educatives sindicals i les despeses de funcionament que es puguen produir per a dur a terme les mencionades activitats, conforme al que preceptuen la Llei Orgànica 11/1985, de 2 d'agost, de Llibertat Sindical, i la Llei 9/1987, de 12 de juny, de regulació d'òrgans de representació, determinació de les condicions de treball i participació del personal al servei de les administracions públiques.
  
Segona. Beneficiaris
  
Podran demanar les ajudes les organitzacions sindicals que hagen obtingut algun representant en les eleccions per a determinar la composició de les juntes de personal docent o algun membre de comitè d'empresa en les eleccions a representants dels treballadors de les empreses del sector d'ensenyament privat concertat, celebrades a la Comunitat Valenciana en el període comprés entre el 15 de setembre de 1994 i el 31 de desembre de 1995.
  
Tercera. Instàncies i documentació
  
Les instàncies, dirigides al sotssecretari de Cultura, Educació i Ciència, es podran presentar al Registre General de la Conselleria, situat a l'avinguda de Campanar, núm. 32, de València (46704), en el registre de les direccions territorials de Cultura i Educació, o per qualsevol dels mitjans que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
A la instància, el model de la qual figura com a annex II, s'haurà d'adjuntar la documentació següent:
  
1. Projecte d'activitats i pressupostos de les despeses per al qual se demana l'ajuda.
  
2. Documents que acrediten la legal constitució de l'organització sindical, en el supòsit de no haver-se acreditat anteriorment per a la petició de les ajudes convocades per la Conselleria de Cultura, Educació i Ciència
  
3. Document fefaent que acredite la representació de la persona que actue en nom de l'organització sindical que demana l'ajuda.
  
3.1. En el supòsit que l'entitat sol·licitant siga una federació o confederació i demane l'ajuda en nom de les organitzacions sindicals integrades o afiliades en la mencionada federació o confederació, haurà d'aportar documentació acreditativa en què conste l'autorització, en forma fefaent, de les organitzacions sindicals integrades perquè la confederació o federació demane o perceba, en nom seu, l'ajuda mencionada.
  
3.2. Quan es tracte d'una coalició electoral i l'atribució dels resultats electorals conste que s'ha realitzat a l'organització sindical que demane la subvenció per si i en nom i representació del coalitzat, haurà d'aportar, en forma fefaent, l'autorització expressa del mencionat coalitzat perquè demane i perceba, si és el cas, la subvenció en nom seu.
  
4. Fotocòpia compulsada del CIF de l'entitat sol·licitant.
  
5. En el supòsit que no s'haja acreditat anteriorment, certificat de l'oficina pública competent de la Comunitat Valenciana que acredite el nombre de representants sindicals en comitès d'empresa, juntes de personal o delegats de personal docent no universitari obtinguts en les últimes eleccions celebrades en l'àmbit de la Comunitat Valenciana, segons preveu la base segona.
  
El termini de presentació d'instàncies serà d'un mes a partir de l'entrada en vigor de aquesta ordre, tenint en compte el que disposa la Instrucció 6/1996, de 10 de setembre, de la Secretaria General i la correcció d'errades de 25 de setembre de 1996.
  
Quarta. Criteris per a la concessió d'ajudes
  
Es determinarà inicialment quina quantitat de l'import global màxim s'ha de distribuir entre les organitzacions sindicals del sector de l'ensenyament privat concertat i les del sector de l'ensenyament públic. La concreció d'aqueixes quantitats s'efectuarà segons el cens del personal docent de l'ensenyament no universitari de cada un dels sectors públic i privat concertat.
  
Una vegada determinades les quantitats a repartir entre les organitzacions sindicals corresponents a cada sector, l'assignació de les ajudes s'efectuarà tenint en compte el nombre de delegats de personal i membres del comitè d'empresa obtinguts en les eleccions sindicals per cada una de les entitats sindicals del sector privat concertat, o el nombre de representants en les juntes de personal docent, en el cas que es tracte d'organitzacions sindicals corresponents al sector d'ensenyament públic.
  
Cinquena. Resolució
  
Correspondrà al sotssecretari de Cultura, Educació i Ciència, per delegació del conseller de Cultura, Educació i Ciència, la resolució de aquesta convocatòria, a proposta de la Comissió Avaluadora, integrada per:
  
El cap del Servei de Relacions Institucionals i Participació Social, el qual actuarà de president.
  
Un funcionari adscrit a la Secretaria General, el qual farà de secretari.
  
Un funcionari adscrit al Servei Jurídic.
  
Un representant, que tindrà veu però sense vot, per cada una de les organitzacions sindicals a què es refereix la base segona, que haja obtingut en el seu sector (públic o privat), almenys, el 5% dels vots vàlids en l'àmbit provincial (en l'ensenyament públic) o el 10% en l'àmbit de la Comunitat Valenciana (en l'ensenyament privat).
  
Els criteris de baremació seran els previstos en la base quarta de l'annex.
  
Immediatament abans de redactar-se la proposta de resolució, es notificarà a les organitzacions interessades el que s'haja instruït fins el moment, i es donarà audiència a les organitzacions, per un període màxim de 10 dies hàbils des de la notificació del que s'ha instruït, perquè formulen al·legacions i presenten els documents i justificacions que estimen pertinents.
  
El sotssecretari de Cultura, Educació i Ciència, vista la proposta de resolució de la comissió, i les al·legacions presentades, dictarà la resolució, que serà publicada en el Diari Oficial de la Generalitat Valenciana.
  
La resolució es dictarà dins dels dos mesos següents a l'acabament del període de presentació de instàncies. Si transcorregut el període no s'ha dictat, s'entendran desestimades les sol·licituds, sense perjudici del que es dispose quan recaiga resolució expressa.
  
Sisena. Adjudicació i pagament de les subvencions
  
Les ajudes s'atorgaran en funció dels criteris de la base quarta i podran ser subvencionades la totalitat o una part de les despeses pressupostades, sense que en cap cas puga excedir la quantia del cost de l'activitat.
  
El pagament de la subvenció s'efectuarà després de l'adjudicació, una vegada duta a terme l'activitat i sempre que les entitats beneficiàries hagen presentat els documents a què es refereix la base següent.
  
El termini de presentació de la documentació justificativa serà fins el 31 d'octubre de 1998, o, si és procedent, fins un altre termini que resolga el sotssecretari de Cultura, Educació i Ciència, conforme als terminis per al tancament de l'exercici pressupostari fixats per la Conselleria d'Economia, Hisenda i Administració Pública.
  
Si dels justificants de despeses presentats resulta un import inferior a l'ajuda concedida, es procedirà a la reducció automàtica de la subvenció en la quantia necessària perquè l'ajuda no excedisca la despesa justificada.
  
Setena. Documentació justificativa i obligacions dels beneficiaris
  
Les organitzacions beneficiàries hauran de presentar, segons el model que figura en l'annex III, la següent documentació:
  
1. Informe-memòria que reculla i avalue els resultats de les activitats dutes a terme, enumerant cada una de les activitats.
  
2. Justificants que acrediten la realització de les despeses per a les quals es va concedir l'ajuda, conforme a la legislació vigent.
  
Les factures o justificants presentats hauran de ser originals o fotocòpia compulsada i seran emesos a nom de l'organització sindical, i no serà vàlida la justificació que s'efectue a través d'un document expedit a nom d'una altra entitat distinta o de persones físiques.
  
Les factures i justificants es presentaran indicats per partides en concepte de despesa i fent constar l'activitat a què corresponen.
  
Per a acreditar les despeses derivades del personal fix, es presentarà la corresponent nòmina segons el model oficial, en original o fotocòpia compulsada.
  
Quan es tracte de justificar les col·laboracions professionals ocasionals, s'aportaran els rebuts en què consten les dades del perceptor, el NIF, el concepte pel qual es retribueix, així com les dades relatives a l'organització beneficiària, segons el model que figura en l'annex IV.
  
No seran objecte d'ajuda les despeses sumptuàries. Les despeses de restauració i allotjament sols es podran admetre si són documentades a través factures emeses a nom de l'organització sindical, que incloguen el detall de conceptes, quantia, NIF i els requisits que establisca la normativa vigent.
  
Així mateix, caldrà acompanyar, junt a cadascuna de les factures, certificat de l'organització sindical que descriga la despesa i acredite que s'ha produït per a la realització d'activitats pròpies de l'entitat, indicant les dates i persones que realitzen la despesa en nom de l'organització.
  
3. Certificats acreditatius d'estar al corrent de les seues obligacions tributàries i davant la Seguretat Social, en els termes que estableix l'Ordre de 30 de maig de 1996, de la Conselleria d'Economia i Hisenda. Queden exemptes d'eixa acreditació les entitats que reben una ajuda inferior a 300.000 pessetes.
  
4. Fotocòpia compulsada del rebut del pagament de l'impost d'activitats econòmiques, en cas de cotitzar per el mencionat impost.
  
Els beneficiaris de les ajudes tindran les obligacions següents:
  
a) Realitzar l'activitat que fonamenta la concessió de l'ajuda.
  
b) Entregar els justificants de les despeses per a les quals es va concedir l'ajuda, per una quantia igual o superior a l'ajuda concedida segons estableix la legislació vigent, així com un informe-memòria de les activitats dutes a terme.
  
c) Acreditar que es troben al corrent de les seues obligacions tributàries i davant la Seguretat Social.
  
d) Comunicar a la Conselleria de Cultura, Educació i Ciència si han sigut beneficiaris de subvencions o ajudes per a la mateixa finalitat, procedents de qualsevol administració o ens públic.
  
e) Sotmetre's a las actuacions de comprovació a efectuar per la Conselleria de Cultura Educació i Ciència i a les de control financer que corresponen a la Intervenció General en relació a les subvencions i ajudes concedides.
  
Vuitena. Efectes en cas d'incompliment
  
En cas d'incompliment de qualsevol dels requisits estipulats en la convocatòria, caldrà atenir-se a l'article 47.9 del Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat Valenciana. Així mateix, i conforme a l'apartat 8 del mateix article, l'alteració de les condicions que es tinguen en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.
  
Annex II
  
Sr./Sra ...... amb DNI ... en representació de ... CIF ... Telèfon ... que té la seu establida a ... CP ... carrer/plaça ... Núm ... Entitat bancària... Clau ... Adreça/sucursal ... Clau ... Població .... Núm. compte ...
  
Expose:
  
1. Que l'entitat que represente compleix tots els requisits que estableix l'Ordre de 30 d'abril de 1998, de la Conselleria de Cultura, Educació i Ciència, per la qual es convoquen ajudes per a les organitzacions sindicals de personal docent no universitari que tenen implantació a la Comunitat Valenciana.
  
2. Que acompanye la instància de la documentació assenyalada:
  
( ) Projecte d'activitats i pressupost per al seu finançament.
  
( ) Documents que acrediten la legal constitució de l'organització sindical:
  
( ) No s'aporta per haver-ho acreditat en convocatòries anteriors.
  
( ) Document fefaent que acredita la representació de la persona que actua en nom de l'organització sindical sol·licitant.
  
( ) Fotocòpia compulsada del CIF de l'entitat sol·licitant.
  
( ) Certificat de l'oficina pública competent sobre el resultat de les últimes eleccions sindicals celebrades en l'àmbit de la Comunitat Valenciana.
  
( ) No s'aporta per haver-ho acreditat en convocatòries anteriors.
  
- Per a les federacions i confederacions:
  
( ) Documentació acreditativa en què conste l'autorització, en forma fefaent, d'eixes organitzacions perquè la confederació o federació demane o perceba, en nom seu, l'ajuda mencionada.
  
Sol·licite: participar en la convocatòria d'ajudes de la mencionada ordre i la concessió d'una subvenció, segons el projecte d'activitats que s'adjunta.
  
..., ... d ... de 1998
  
Signatura:
  
SOTSSECRETARI DE CULTURA, EDUCACIÓ I CIÈNCIA
  
Av. Campanar 32, 46702 València.
  
Annex III
  
 Sr./Sra. ... DNI ... en representació de ... CIF ... telèfon ... que té la seu establida a ... CP ... carrer/plaça ... Núm. ...
  
Expose:
  
1. Que l'entitat que represente ha estat beneficiària d'una ajuda econòmica segons la Resolució de ... de ... de 1998, de la Conselleria de Cultura, Educació i Ciència, per la qual es concedeixen ajudes a les organitzacions sindicals de personal docent no universitari que tenen implantació a la Comunitat Valenciana.
  
2. Que acompanye la instància de la documentació justificativa assenyalada:
  
( ) Informe-memòria que recull i avalua els resultats de les activitats dutes a terme.
  
( ) Justificants que acrediten la realització de les despeses per a les quals s'ha concedit l'ajuda.
  
( ) Certificat de la Seguretat Social, d'estar al corrent o exempta de les obligacions.
  
( ) No s'adjunta per ser l'ajuda concedida inferior a 300.000 PTA
  
( ) Certificat d'Hisenda, d'estar al corrent o exempta de les obligacions.
  
( ) No s'adjunta per ser l'ajuda concedida inferior a 300.000 PTA
  
( ) Fotocòpia compulsada del rebut de pagament de l'impost d'activitats econòmiques.
  
( ) No se presenta perquè no es cotitza.
  
Demane:
  
Rebre l'ajuda concedida per la Conselleria de Cultura, Educació i Ciència, segons la resolució mencionada.
  
 ... , ... d ... de 1998
  
Signatura:
  
SOTSSECRETARI DE CULTURA, EDUCACIÓ I CIÈNCIA
  
Av. Campanar, 32. 46677 València
  
Annex IV
  
Rebut per col·laboracions ocasionals
  
 Sr. / Sra. ... NIF ... i domicili a ... , he rebut de ... , CIF ... l'import de ... pessetes, en concepte d'honoraris per ... (detalleu el concepte i indiqueu la data)
  
 ... , ... d ... de 1998